craciuncg/RoMedQA_v2 huggingface dataset:
Bronhia principală:
1. asigură difuziunea gazelor respiratorii
2. prin diviziuni succesive intrapulmonare formează arborele bronșic
3. se formează la nivelul vertebrei T6 și aparține spațiului mort
4. este vascularizată de ramuri ale arterei pulmonare
5. este structură pereche rezultată în urma diviziunii traheei
Răspuns corect: 25
Alegeți succesiunea corectă a evenimentelor pe parcursul potențialului de acțiune:
1. scăderea concentrației intracelulare de Na+ - deschiderea canalelor de K+
2. pomparea sodiului în exteriorul neuronului - neuronul este refractar
3. deschiderea canalelor de K+ - pomparea sodiului în exteriorul neuronului
4. deschiderea canalelor de Na+ - deschiderea canalelor de K+
5. niciun răspuns corect
Răspuns corect: 34
Despre noradrenalină este adevărat că:
1. face parte din clasa catecolaminelor, alături de acetilcolină și dopamină
2. este localizată la nivelul sistemului nervos simpatic, creier și măduva spinării
3. este un hormon non-steroid peptidic
4. reglează activitatea cardiacă
5. niciun răspuns corect
Răspuns corect: 24
Celulele interstițiale Leydig:
1. secreția lor este controlată de hipofiza anterioară prin intermediul GRH-ului
2. secretă hormoni androgeni cu efect anabolizant proteic
3. secretă hormoni lipidici, cu structură sterolică
4. sunt localizate la nivelul parenchimului testicular
5. au rol în producerea gameților masculini
Răspuns corect: 234
Dacă concentrația de NaCl, atât intracelular cât și extracelular, ar fi de 1%, atunci:
1. mișcările moleculelor de apă sunt echilibrate prin membrana celulară
2. se produce balonizarea celulei
3. se produce difuziunea moleculelor de sare spre interiorul celulei
4. soluția este izotonă
5. niciun răspuns corect
Răspuns corect: 14
Următoarele afirmații sunt false, cu excepția:
1. difuziunea CO2 se face dinspre alveole înspre sângele din capilarele pulmonare
2. din plasmă, O2 nu difuzează în eritrocite
3. presiunea parțială a gazului în alveolă este unul din factorii care influențează rata difuziunii gazelor prin membrana alveolo-capilară
4. forțele elastice pulmonare sunt de 3 tipuri
5. CO2 este rezultatul final al proceselor oxidative tisulare
Răspuns corect: 35
Alegeți afirmația/afirmațiile corectă/corecte:
1. sub acțiunea vasopresinei scade concentrația de sodiu și clor în sânge
2. ADH-ul scade permeabilitatea capilară, ceea ce determină reabsorbția ionilor din filtratul glomerular
3. aldosteronul crește nivelul de ioni de potasiu din sânge
4. aldosteronul acționează pe tubul colector
5. niciun răspuns corect
Răspuns corect: 14
Care dintre afirmațiile privind joncțiunea neuro-musculară sunt false?
1. sub acțiunea mediatorului chimic are loc depolarizarea membranei postsinaptice
2. prezintă o zonă postsinaptică cu receptori pentru mediatorul chimic
3. conține în zona presinaptică vezicule sinaptice, mitocondrii și miofibrile
4. asigură transmiterea bidirecțională a impulsului nervos
5. are o componentă postsinaptică reprezentată de butonul terminal al unui neuron motor
Răspuns corect: 345
Despre cartilaj este adevărat:
1. are o substanță fundamentală formată din glucide si proteoglicani
2. fibros se găsește la nivelul căilor aerierne superioare
3. elastic se găsește la nivelul trompei lui Eustache
4. hialin se găsește la nivelul scheletului fetal
5. niciun răspuns corect
Răspuns corect: 34
În metabolismul intermediar lipidic intervin:
1. adrenalina, prin mobilizarea grăsimilor din rezerve și catabolismul acizilor grași
2. insulina, prin sinteza de trigliceride și acizi grași în mușchi
3. somatotropul, prin efectul său lipolitic
4. hormonii tiroidieni, prin efect hipercolesterolemiant datorat creșterii ratei metabolismului energetic în celulele corpului
5. glucagonul, prin stimularea lipogenezei
Răspuns corect: 13
Despre proteine sunt adevărate enunțurile:
1. sunt împachetate în vezicule de aparatul Golgi pentru a fi apoi transportate spre destinația lor finală
2. sunt sintetizate de particule submicroscopice, asamblate în nucleu din subunități produse în citoplasma celulei
3. oferă un cadru de sprijin pentru ADN, participând la formarea nucleozomilor
4. asigură transportul moleculelor organice prin membrana celulară
5. intră în alcătuirea microtubulilor, a microfilamentelor și a miofibrilelor, structuri cu rol în deplasarea particulelor în citoplasmă
Răspuns corect: 134
Absorbția intestinală se face astfel:
1. apa, sub acțiunea ADH-ului, este absorbită prin osmoză fără consum energetic
2. miceliile trec, prin difuziune, în celulele intestinale
3. acizii grași cu lanț scurt de carboni trec liberi prin membrana celulelor intestinale
4. fructoza este absorbită în capilarele sanguine ale vilozităților intestinale
5. niciun răspuns corect
Răspuns corect: 24
Sodiul este absorbit la nivel renal prin intermediul următorilor factori:
1. factor plachetar
2. testosteron
3. renina
4. angiotensina
5. niciun răspuns corect
Răspuns corect: 34
Paul este la bazinul de înot și face scufundări. În timpul scufundării:
1. pH-ul lichidului cefalorahidian scade
2. cortexul cerebral anulează parțial acțiunea centrului de control respirator și a chemoreceptorilor
3. centrii respiratori din bulb și punte monitorizează direct nivelul de CO2 din sânge
4. pH-ul lichidului cefalorahidian crește
5. niciun răspuns corect
Răspuns corect: 12
Alegeți afirmațiile adevărate:
1. atât ADN-ul cât și ARN-ul au funcție de sinteză proteică
2. ADN-ul conține adenină, citozină, guanină si tirozină
3. în replicarea semiconservativă se conservă o catenă veche într-un dublu helix nou format
4. replicarea ADN-ului începe când enzimele specializate leagă dublul helix
5. niciun răspuns corect
Răspuns corect: 13
Referitor la scrot este adevărat că:
1. se fixează de perineu
2. mușchiul dartos încrețește suprafața scrotului
3. menține testiculele la o temperatură mai crescută
4. septul intern de compartimentare se numește rafeu
5. niciun răspuns corect
Răspuns corect: 12
O moleculă de enzimă:
1. au o zonă activă care interacționează cu substratul și formează produșii finali
2. este o proteină care micșorează energia de activare necesară unei reacții chimice
3. catalizează mai multe reacții în același timp
4. excesul de căldură nu afectează structura fizică a enzimelor
5. niciun răspuns corect
Răspuns corect: 12
La nivelul rinichiului, rețeaua de capilare:
1. glomerulare primește, prin arteriolele aferente, sângele din artera renală
2. se găsește în jurul tubilor contorți proximali, distali și a tubilor colectori din corticală
3. se poziționează și la nivelul glomerulului renal, proteinele plasmatice exercitând o presiune coloid-osmotică favorabilă filtrării
4. glomerulare este caracterizată printr-o presiune medie de 40 mmHg
5. permite doar reabsorbția și secreția
Răspuns corect: 12
Selectați afirmațiile adevărate:
1. vascularizația venoasă a trompelor uterine este asigurată de venele tubare ce se deschid în venele ovariene și uterine
2. pe istmul uterin se inseră vaginul
3. în vestibulul vaginal se deschide anterior vaginul, iar posterior uretra
4. venele vulvei se deschid în vena iliacă internă
5. fața medială a ovarului este acoperită de pavilionul uterin
Răspuns corect: 14
Care dintre următoarele afirmații referitoare la glanda suprarenală sunt false?
1. porțiunea medulară prezintă zonele: glomerulară, fasciculată și reticulată
2. este o glandă pereche situată în regiunea lombară
3. este formată dintr-o porțiune corticală și una medulară (periferic), diferite din punct de vedere anatomic, embriologic și funcțional
4. efectele hormonilor medulosuprarenalei sunt identice cu ale stimulării sistemului nervos parasimpatic
5. în porțiunea medulară secretă adrenalină 20% și noradrenalină 80%
Răspuns corect: 1345
Următoarele afirmații legate de reflexele miotatice sunt adevărate:
1. sunt reflexe monosinaptice
2. constau în contracția bruscă a unui mușchi ca răspuns la întinderea tendonului său
3. calea eferentă a reflexului miotatic este reprezentată de fibra musculară
4. calea eferentă a reflexului miotatic este reprezentată de axonul motor
5. sunt reflexe polisinaptice
Răspuns corect: 124
Nu sunt exemple de feedback pozitiv:
1. reglarea nivelului glicemiei
2. reglarea nivelului unor hormoni în organism
3. coagularea sângelui
4. expulzia fetală și placentară
5. niciun răspuns corect
Răspuns corect: 12
Referitor la volumul curent respirator este adevărat că:
1. reprezintă volumul maxim de aer ce poate fi schimbat la nivel pulmonar
2. reprezintă aproximativ 500 ml de aer
3. reprezintă volumul de aer ce rămâne în plămâni după o expirație forțată
4. reprezintă volumul de aer ce poate fi schimbat în repaus
5. niciun răspuns corect
Răspuns corect: 24
Despre structura și funcția rădăcinii anterioare a nervilor spinali toracali sunt adevărate următoarele:
1. are fibre care ajung la ganglioni prevertebrali
2. conține prelungiri celulifuge ale neuronilor somatomotori alfa și gamma medulari
3. are fibre motorii somatice și vegetative
4. conduce impulsuri ce determină dilatația arborelui bronșic
5. niciun răspuns corect
Răspuns corect: 1234
Radu s-a dus la medic pentru a i se testa reflexele. Următoarele afirmații sunt corecte:
1. reflexul nu include etajele superioare ale sistemului nervos precum creierul
2. la aplicarea unui stimul dureros, neuronul de asociație va fi primul neuron stimulat
3. neuronul de asociație al reflexului are corpul în substanța cenușie a măduvei
4. în cazul percuției ligamentului patelar, are loc flexia gambei
5. niciun răspuns corect
Răspuns corect: 13
Următoarele afirmații referitoare la sistemul imun sunt false:
1. limfocitul T helper induce selecția clonală prin eliberarea unor limfokine specializate
2. răspunsul imun poate fi declanșat de către o macromoleculă citoplasmatică
3. limfocitele T helper activează limfocitul B prin prezentarea antigenului către structura receptorială IgD
4. polizaharidele proprii sunt recunoscute drept „self” cu ajutorul unor molecule proteice numite CMH, ce se găsesc în interiorul celulei
5. niciun răspuns corect
Răspuns corect: 34
NU aparțin căilor spermatice:
1. glandele bulbo-uretrale
2. canalul ejaculator
3. canalele eferente
4. canalele veziculelor seminale
5. niciun răspuns corect
Răspuns corect: 14
Precizați care sunt afirmațiile adevărate:
1. sexul copilului este determinat de tipul de spermatogonie care fecundează ovulul
2. în zona medulară a ovarului se află foliculii ovarieni în diferite faze de evoluție
3. spermatocitul de ordin II este o celulă haploidă
4. la foliculul terțiar între coroana radiata și ovocit se află zona pellucida
5. ultima componentă care intră în alcătuirea spermatozoidului este acrozomul
Răspuns corect: 34
Referitor la edem, următoarele răspunsuri sunt adevărate:
1. o tumoră secretoare de ADH contracarează formarea edemelor
2. dieta bazată exclusiv pe lipide poate duce în timp la formarea de edeme
3. staza din insuficiența cardiacă poate fi o cauză a edemului
4. la o persoană ce prezintă carențe alimentare poate apărea edemul
5. niciun răspuns corect
Răspuns corect: 34
Referitor la sistemul nervos central este adevărat că:
1. fibrele cu originea în ganglionul celiac stimulează digestia
2. aria creierului responsabilă cu elaborarea gândirii este localizată anterior și superior față de aria responsabilă de judecata perceptuală
3. reglarea de către hipotalamus a temperaturii corporale implică participarea receptorilor termici periferici
4. lezarea rădăcinii dorsale a nervului II duce la incapacitate de a răspunde la stimuli vizuali
5. niciun răspuns corect
Răspuns corect: 23
Următoarele afirmații cu privire la transportul celular sunt adevărate:
1. presiunea osmotică este proporțională cu numărul de particule dizolvate în soluție
2. membrana permite pasajul ionic liber
3. în cazul difuziunii facilitate, moleculele se deplasează conform gradientului de concentrație
4. membrana celulară reprezintă o barieră în difuziunea moleculelor nepolarizate
5. niciun răspuns corect
Răspuns corect: 13
În urma unei căzături pe scări, Dragoș va avea un traumatism la încheietura mâinii drepte. Care dintre următoarele tipuri de articulați vor fi afectate?
1. plană
2. trohleara
3. condiloida
4. sindesmoza
5. niciun răspuns corect
Răspuns corect: 13
Extractele de timus au următoarele efecte:
1. inhibarea reabsorbției tubulare a fosfaților anorganici
2. acțiune de frânare a dezvoltării gonadelor
3. acțiune de stimulare a mineralizării osoase
4. efecte de oprire a mitozelor
5. niciun răspuns corect
Răspuns corect: 234
Procesul de coagulare:
1. formarea fibrinei durează 1-2 secunde
2. se desfășoară în trei faze
3. formarea trombinei din protrombină, sub acțiunea tromboplastinei, durează 10 secunde
4. formarea tromboplastinei durează 4-8 minute
5. niciun răspuns corect
Răspuns corect: 1234
Procese stiloide întâlnim la nivelul:
1. osului occipital
2. osului temporal
3. radiusului
4. humerusului
5. niciun răspuns corect
Răspuns corect: 23
La nivelul căii optice:
1. neuronul bipolar este conectat cu celulele fotoreceptoare
2. celulele multipolare ale retinei emit axoni care fac sinapsă în corpul geniculat medial din metatalamus
3. fibrele din componența tracturilor optice se termină la nivelul cortexului occipital, ca și radiațiile optice
4. nervii optici conțin fibre directe și încrucișate
5. tracturile optice conțin axonii neuronilor multipolari
Răspuns corect: 15
La nivelul intestinului este adevărat că:
1. sărurile biliare formează micelii
2. HCO3- se găsește în cantitate mult mai mare în secreția pancreatică față de plasmă
3. pigmenții biliari au rol de emulsionare a lipidelor din alimente
4. potasiul este secretat de către colon
5. niciun răspuns corect
Răspuns corect: 124
Cartilajul hialin:
1. este cel mai răspândit țesut cartilaginos din organism
2. apare la extremitatea oaselor lungi, la nivelul urechii externe, scheletului fetal, în epiglotă și trompa lui Eustachio
3. conține condrocite dispuse în lacune
4. este cel mai rezistent tip de cartilaj
5. niciun răspuns corect
Răspuns corect: 13
Alegeți afirmațiile false:
1. excesul de STH la adulți produce gigantism
2. STH-ul este o proteină alcătuită din 31 aminoacizi
3. hiposecreția de ADH duce la senzație excesivă de sete
4. HGH-ul stimulează creșterea organismului
5. niciun răspuns corect
Răspuns corect: 12
Care dintre următoarele substanțe au acțiune asupra sistemului osos?
1. glucagonul
2. extractele de timus
3. parathormonul
4. calcitonina
5. niciun răspuns corect
Răspuns corect: 234
Alegeți afirmațiile adevărate privind inervația stomacului:
1. este asigurată și de fibre postganglionare incluse în structura nervului splanhnic mare
2. este reprezentată de fibre motorii vegetative cu originea în bulb, punte și măduva spinării
3. asigură, prin componenta simpatică, inhibiția secreției gastrice, efect indus și de somatostatină
4. controlează activitatea secretorie și motorie a acestui viscer
5. este realizată și de neuroni intramurali ce aparțin sistemului nervos vegetativ simpatic și parasimpatic
Răspuns corect: 34
În cursul transcripției, conform principiului complementarității bazelor azotate, dacă în ADN există o moleculă de ..., în ARN este inserată o moleculă de ... .
1. timină ... guanină
2. adenina ... uracil
3. guanină ... citozină
4. citozină ... adenină
5. niciun răspuns corect
Răspuns corect: 23
Selectați afirmațiile corecte privind gonada masculină:
1. prin concentrația plasmatică a produsului de secreție al celulelor interstițiale Leydig, influențează eliberarea de LH din adenohipofiză
2. conține și 10-15 canale eferente, parte a căilor spermatice intratesticulare
3. conține o structură la nivelul căreia spermatozoizii își dezvoltă capacitatea de mișcare
4. prin hormonii secretați, intervine în metabolismul intermediar proteic
5. tonusul epiteliului spermatogenic este menținut de testosteron
Răspuns corect: 145
În procesul de gluconeogeneză:
1. moleculele de glicerol pot fi transformate în glucoză
2. glicogenul este scindat în glucoză
3. moleculele de glucoză sunt stocate în ficat
4. glucoza se sintetizează din surse neglucidice
5. niciun răspuns corect
Răspuns corect: 14
Fasciculele care fac parte din căile sensibilității proprioceptive:
1. conduc numai impulsuri nervoase produse prin stimularea corpusculilor neurotendinoși Golgi și a corpusculilor Ruffini
2. pot conduce și impulsuri nervoase produse prin stimularea corpusculilor Meissner și a discurilor tactile Merkel
3. pot fi situate în cordoanele medulare aflate de partea opusă neuronului de origine
4. au întotdeauna neuronul de origine situat în cornul posterior medular
5. conduc și informații provenite de la terminații nervoase libere, receptori ai sensibilității termice și dureroase
Răspuns corect: 23
Selectați enunțurile corecte:
1. LH stimulează producția de testosteron în celulele interstițiale testiculare
2. aldosteronul acționează pe tubii contorți proximali, asigurând reabsorbția de Na și eliminarea de K
3. cortizolul scade rata metabolică și stimulează vasodilatația
4. insulina stimulează intrarea glucozei în celule
5. STH accelerează creșterea organismului prin stimularea sintezei proteice
Răspuns corect: 145
Următoarele afirmații despre anemii sunt false:
1. în siclemie, lanțul polipeptidic alfa al moleculei de hemoglobină conține un aminoacid nepotrivit
2. talasemia este o afecțiune moștenită
3. expunerea prelungită la radiații gamma poate fi cauza anemiei aplastice
4. anemia pernicioasă poate fi corelată cu o hiposecreție a hormonului gastrină
5. niciun răspuns corect
Răspuns corect: 14
Alegeți afirmațiile corecte:
1. mugurii gustativi au formă ovoidală, în structura lor se găsesc celule senzoriale care prezintă la polul bazal un microvil
2. acomodarea se datorează aparatului suspensor al cristalinului, corneei, elasticității cristalinului și mușchiului ciliar
3. substanțele chimice se leagă de moleculele proteice receptoare care pătrund în membrana microvililor și deschid canalele ionice
4. aparatul dioptric este format din cornee cu 40 de dioptrii putere de refracție și cristalinul cu o putere de refracție de 20 de dioptrii
5. identitatea substanțelor chimice specifice care stimulează receptorii pentru gust este complet cunoscut și se face prin 13 receptori chimici
Răspuns corect: 34
Despre secreția exocrină pancreatică putem afirma că:
1. enzimele sale descompun macromoleculele printr-un proces de deshidratare
2. au un efect hiperglicemiant
3. se află sub controlul intestinului subțire
4. se află sub controlul unui nerv cranian cu originea aparentă între bulbul rahidian și punte
5. niciun răspuns corect
Răspuns corect: 23
Are/au rol în menținerea echilibrului dinamic:
1. celulele senzoriale din ampulele canalelor semicirculare
2. modificarea poziției otoliților
3. modificarea poziției endolimfei din canalele semicirculare
4. maculele din interiorul saculei și utriculei
5. niciun răspuns corect
Răspuns corect: 13
Analizele unui bărbat indică următoarele: eritrocite 7 mil/mm3, hematocrit 55%, leucocite 7000/mm3. Următoarele afirmații sunt adevărate:
1. cauză posibilă ar fi hipoxia renală
2. pacientul suferă de leucemie, care stimulează eritropoieza
3. pacientul este predispus la hemoragii
4. pacientul este suspectat ca fiind fumător
5. niciun răspuns corect
Răspuns corect: 14
Alegeți răspunsul/răspunsurile corect/corecte din cele de mai jos:
1. proteinele transmembranare nu au rol în transportul membranar
2. glicolipidele și glicoproteinele pot servi drept receptori pentru hormoni
3. difuziunea reprezintă mișcarea moleculelor împotriva gradientului de concentrație
4. proteinele transmembranare pot servi ca transportori ai moleculelor organice
5. niciun răspuns corect
Răspuns corect: 24
Dorin a fost diagnosticat cu o tumoră craniană. După o perioadă, medicii constată că tânărul suferă de strabism. Care dintre următoarele afirmații pot fi adevărate?
1. cel mai probabil, tumora a dus la paralizia nervului abducens
2. tânărul nu ar fi prezentat strabism dacă nervul cranian afectat ar fi fost nervul IV și nu nervul VI
3. strabismul băiatului poate fi corectat cu lentile biconvexe
4. ochii lui Dorin nu se vor mai mișca în mod coordonat deoarece au fost afectați mușchii extrinseci
5. niciun răspuns corect
Răspuns corect: 14
În apărarea organismului împotriva agenților patogeni intervin:
1. anticorpii transferați transplacentar
2. secreția glandelor oxintice
3. secreția exocrină a hepatocitelor
4. secreția glandei parotide
5. niciun răspuns corect
Răspuns corect: 1234
Referitor la organele excretorii este adevărat că:
1. incontinența este un proces voluntar
2. vezica urinară are patru orificii
3. vezica urinară se poate umple complet în aproximativ două ore
4. ficatul, plămânii și intestinul sunt considerate organe excretorii
5. niciun răspuns corect
Răspuns corect: 34
Pacient în vârstă de 25 de ani prezintă 4 milioane eritrocite, 40.000 plachete și 7.000 leucocite. Acesta poate fi suspect de:
1. anemie
2. tulburări de coagulare
3. infecție bacteriană
4. leucemie
5. niciun răspuns corect
Răspuns corect: 12
Hidrosadenita reprezintă o infecție bacteriană a glandelor sudoripare axilare:
1. glandele afectate sunt de tipul merocrin
2. glandele afectate sunt de tipul eccrin
3. glandele afectate secretă o substanță albă, odorantă
4. o analiză a sângelui ar indica leucopenie
5. niciun răspuns corect
Răspuns corect: 13
Coloana vertebrală:
1. lordozele au convexitatea orientată spre stânga sau dreapta
2. prezintă cifoze lombare
3. orificiul vertebral se găsește între corp, pediculi și arcul vertebral
4. prezintă curburi sagitale numite scolioze
5. pediculii vertebrali leagă arcul de corpul vertebral
Răspuns corect: 35
Referitor la reflexul de retragere, este adevărat că:
1. neurotransmițătorul care se eliberează este recuperat prin endocitoză
2. în butonii terminali ai neuronilor din cornul anterior al măduvei se deschid canalele de calciu voltaj-dependente
3. axonii neuronilor din cornul posterior al măduvei formează nervi eferenți
4. neurotransmițăorul care se eliberează este descompus de colinesterază
5. niciun răspuns corect
Răspuns corect: 24
Sinartrozele:
1. sunt articulațiile dintre corpurile vertebrale
2. nu posedă cavitate articulară
3. posedă cavitate articulară tapetată de o membrană sinovială
4. se găsesc la nivelul simfizelor
5. posedă un grad variabil de mobilitate
Răspuns corect: 24
Despre ACTH sunt adevărate următoarele:
1. excesul poate cauza, în final, sindromul Cushing
2. acționează asupra medularei glandei suprarenale
3. este produs de neuronii hipotalamici
4. este sintetizat de un organ nepereche
5. niciun răspuns corect
Răspuns corect: 14
Selectați afirmațiile adevărate:
1. riboflavina cu sursă în microflora intestinală are loc în respirația tisulară
2. dezoxiriboza intră în alcătuirea unor enzime
3. micul nerv splanhnic se distribuie și cecului și ileonului
4. hormonii tiroidieni determină mobilizarea activă a grăsimilor, fapt determinat direct prin creșterea metabolismului energetic în celulele corpului
5. vena renală stângă colectează sânge venos și de la ovarul stâng
Răspuns corect: 1235
Următoarele reacții au ca produs de reacție apa:
1. sinteza unei molecule de grăsime
2. formarea peptidelor
3. reacția catalizată de lipază
4. obținerea fructozei din zaharoză
5. niciun răspuns corect
Răspuns corect: 12
Referitor la mușchii netezi este adevărat că:
1. în colon, contracția celulelor din stratul muscular intern scurtează lungimea acestuia
2. mușchii erectori ai firelor de păr formează un mușchi multiunitar bogat în joncțiuni comunicante
3. se pot găsi și în tunica cea mai profundă a tractului gastrointestinal
4. celulele musculare netede pot prezenta pori prin membrana celulară ce străbat spațiul intercelular
5. niciun răspuns corect
Răspuns corect: 34
Protoneuronul căii gustative este localizat în ganglionii anexați nervilor:
1. facial
2. glosofaringian
3. trigemen
4. vag
5. vestibulocohlear
Răspuns corect: 124
În compoziția chimică normală a urinii din pelvisul renal se află:
1. creatinină
2. Na+
3. aminoacizi
4. glucoză
5. niciun răspuns corect
Răspuns corect: 12